b'\n_START_ARTICLE_\nGliser\n_START_PARAGRAPH_\nGliser ali hidrogliser (ang. hydrofoil) je vodno plovilo, ki se pri ve\xc4\x8dji hitrosti dvigne iz vode in na krilcih ali z zadnjim delom drsi po gladini. Gliser uporablja hidrodinami\xc4\x8dne vzgonske povr\xc5\xa1ine za zmanj\xc5\xa1anje vodnega upora pri velikih hitrostih. _NEWLINE_Hidrodinami\xc4\x8dne vzgonske povr\xc5\xa1ine so na videz in po delovanju precej podobne letalskemu krilu. Sprva je plovilo deloma potopljeno, ko se pove\xc4\x8da hitrost, pa se skoraj povsem dvigne nad vodno gladino. Ta konfiguracija precej zmanj\xc5\xa1a vodni upor in tako lahko plovilo dose\xc5\xbee precej ve\xc4\x8dje hitrosti kot konvencionalna vodna plovila._NEWLINE_Prvi gliserji so uporabljali krilca v obliki V, modernej\xc5\xa1i pa krilca v obliki obratne \xc4\x8drke T \xe2\x80\x93 slednja so povsem potopljena. Ker so povsem potopljena, je vo\xc5\xbenja bolj udobna v valovitem morju. Je pa ta oblika manj stabilna; treba je stalno spreminjati vpadni kot krilc._NEWLINE_Italijanski izumitelj Enrico Forlanini se je za\xc4\x8del ukvarjati z gliserji leta 1898.'